Testarea elevilor și profesorilor ar costa statul 1,2 miliarde de euro. Explicațiile unui expert în educație.
Statul ar trebui să plătească 1,2 miliarde de euro să testeze elevii și profesorii. Costul testelor pentru elevi și profesori, 15% din bugetul Educației.
Dacă Ministerul Educației s-ar comporta ca o firmă privată care își testează angajații de două ori pe săptămână ar da faliment. Nu sunt însa bani, asta și pentru că Educatia nu primește 6% din PIB, așa cum prevede legea, încă din 2012."Dacă ar fi să testăm întreaga populație școlară de 2,4 milioane de elevi (clasele 0-XIII) și cadrele didactice și dacă luăm în calcul faptul că anul școlar are 34 de săptămâni, Ministerul Educației va trebui să plătească peste 1,2 miliarde de euro pentru testare. Adică 15% din întregul buget alocat educației în 2021. Dacă bugetul educației ar fi fost de 6% din PIB cum prevede legea, această cheltuială cu testarea ar fi undeva la 8% din bugetul alocat educației", susține Rareș Cîrligeanu, expert în educație.Ministrul Educației, Sorin Cîmpeanu, vrea să folosească teste noninvazive în școli, însă Vlad Voiculescu spune că nu se poate. Între timp, toți secretarii de stat din Educație vor merge în fiecare județ pentru a promova necesitatea testării.